1 dood, 2 kritiek toe motor boom tref | Maroela Media
Een persoon is dood en twee is kritiek nadat 'n motor Donderdagoggend teen 'n boom gebots het. Foto: @0845471052 / Twitter
Chris Botha, 'n woordvoerder van Netcare 911, het gesê die ongeluk het in Condorrylaan in Helikonpark plaasgevind. "Die motor het die pad verlaat en 'n boom getref," het Botha gesê. "Dit is nog nie duidelik wat daartoe gelei het dat die bestuurder beheer oor die motor verloor het nie. Die polisie ondersoek die ongeluk."
Al drie persone was in die wrak vasgekeer. "Een persoon was reeds dood toe paramedici by die toneel opgedaag het. Twee mense, 'n man en 'n vrou, het kritieke beserings opgedoen."
Die brandweer het meer as twee ure lank gespook om die beseerde pasiënte uit die wrak te bevry, terwyl paramedici probeer het om hulle te stabiliseer. Die vrou is met 'n helikopter en die man met 'n ambulans na 'n nabygeleë hospitaal geneem vir verdere behandeling.